open-index/open-wikipedia-markdown huggingface dataset:
Pahangjoki

**Pahangjoki** () on Malesian mantereella sijaitsevan osan pisin joki. Joki on 436 kilometriä pitkä, ja se saa alkunsa niemimaan sisäosassa sijaitsevilta Titiwangsavuorilta. Joki virtaa Pahangin osavaltion läpi ja se laskee Etelä-Kiinan mereen. Pahangjoki on ollut tärkeä vesiväylä 1600- ja 1700-luvuilta lähtien, kun sisämaahan voitiin perustaa kumi- ja kookospalmuviljelyksiä joen varrelle. Nykyisin joen varren metsien katoaminen on aiheuttanut voimakkaita tulvia monsuunisateiden aikaan.

## Lähteet
Kuokkalanpelto

**Kuokkalanpelto** on kaupunginosa ja tilastoalue Jyväskylässä sekä osa Kuokkalan suuraluetta. Sen pienalueita ovat Pirttimäki ja Isopelto. Kuokkalanpellon väkiluku oli 2&nbsp;619 vuoden 2020 lopussa.

Alueella sijaitsee päiväkoti, ja K-Market, jonka yhteydessä ovat myös postipalvelut. Alueen rakennuskanta koostuu omakoti-, rivi- ja kerrostaloista. Kuokkalanpellon vieressä sijaitsee myös Kuokkalan kaupunginosan keskusta, jossa on runsaasti palveluita.

## Historiaa
Kuokkalanpellon kaupungistuminen alkoi 1980-luvulla. Tätä ennen alueella oli enimmäkseen 1940- ja 1950-luvuilla rakennettuja taloja. Kuokkalanpellon nykyinen rakennuskanta on valmistunut enimmäkseen 1980–1990-luvuilla ja 2000-luvun ensikymmenyksellä, mutta Pirttimäelle on rakennettu paljon taloja myös 2010-luvulla.

## Kuvia

Tiedosto:K-market Kuokkalanpelto.jpg|Kuokkalanpellon K-Market.
Tiedosto:Jyväskylä - Jokivarrentie 12.jpg|2010-luvulla valmistunut talo.
Tiedosto:Kuokkalanpelto Pirttimäki.jpg|Pirttimäen pienaluetta.


## Lähteet

## Aiheesta muualla
Ralph Richardson

**Ralph David Richardson** (s. 19. joulukuuta 1902, Cheltenham, Gloucestershire, Englanti – 10. lokakuuta 1983, Marylebone, Lontoo) oli brittiläinen teatteri- ja elokuvanäyttelijä. Hän oli Laurence Olivierin ja John Gielgudin ohella suurimpia 1900-luvun tähtinimiä Ison-Britannian näyttämöllä.

Richardson syntyi 1902, ja kasvoi roomalaiskatolisen opettajaäitinsä hoivissa. Hänen toivottiin ryhtyvän papiksi, mutta näyttämöura oli alusta alkaen Richardsonin haaveena ja hän pääsi toteuttamaan unelmaansa 1920-luvun puolivälissä. Hän saavutti suurta mainetta mm. West Endin teatterissa Shakespearen näytelmien hienovaraisena tulkitsijana, mutta teki hienoja roolisuorituksia myös mm. Somerset Maughamin ja J. B. Priestleyn näytelmissä. Toisen maailmansodan jälkeen yhdessä Olivierin kanssa hän toimi Lontoon Old Vic-teatterin apulaisohjaajana.

Teatteriuran lisäksi Richardson teki yli 50 vuoden mittaisen uran valkokankaalla, ja myöhemmin radiossa ja televisiossa. Hänen debyyttiroolinsa nähtiin *[[Kleopatran timantti|Kleopatran timantissa]]* (1933), jossa hänen vastanäyttelijöitään olivat Boris Karloff ja Cedric Hardwicke. Richardson nähtiin mm. noir-elokuvassa *[[Valheitten talo]]* (1948) ja Vivien Leighin rinnalla *[[Anna Karenina]]ssa* (1948). Roolistaan *[[Perijätär]]*-elokuvasta 1949 hän sai ensimmäisen Oscar-ehdokkuutensa. Myöhäisuran tunnetuimpiin elokuviin lukeutuivat mm. *[[Rikhard III]]* (1955), *[[Pitkän päivän matka yöhön]]* (1962) ja *[[Tohtori Zivago]]* (1965). ** (1984) jäi hänen viimeiseksi elokuvaesiintymiseksi, ja hän oli elokuvasta postuumisti Oscar-ehdokkaana.

Ralph Richardson lyötiin ritariksi 1947. Hän oli kahdesti naimisissa, ja toisesta avioliitostaan hänellä oli yksi lapsi. Hän menehtyi 80-vuotiaana Lontoossa 1983, ja hänet on haudattu Highgaten hautausmaalle.

## Lähteet
* Schneider, Steven Jay : 501 elokuvatähteä, joiden elokuvat jokaisen on nähtävä edes kerran eläessään, 2009
Canchungo

**Canchungo** on kaupunki Cacheun alueella Guinea-Bissaussa. Se sijaitsee Mansoan sivujoen latvalla 30 kilometriä Cacheusta kaakkoon. Kaupunki on Canchungon osa-alueen eli sektorin keskus. Kaupungissa on 11&nbsp;600 ja osa-alueella 43&nbsp;709 asukasta (vuonna 2009, väestönlaskenta).

Etupäässä mandjakojen asuttama Canchungo oli Portugalin siirtomaa-aikana nimetty ”Guinean rauhoittajan”, majuri Teixeira Pinton mukaan. Aikoinaan kukoistava kauppa- ja varuskuntakaupunki on rappeutunut itsenäisyyden aikana.

## Lähteet
Luettelo televisiosarjan He-Man jaksoista

Tämä on **luettelo televisiosarjan [[He-Man (vuoden 1983 animaatiosarja)|He-Man]] jaksoista**.

## Jaksot:

### 1. Kausi 1983:

### 2. Kausi 1984:

### 3. Kausi 1985:

## Elokuva:
Albrecht

**Albrecht** voi tarkoittaa seuraavia:

## Henkilöitä

### Hallitsijoita

Albrecht on ollut keskiajan lopulla ja uuden ajan alussa nimenä useilla saksalaisilla hallitsijoilla, joista suomenkielisessä kirjallisuudessa kuitenkin käytetään vakiintuneesti nimeä *Albrekt*. Heidät luetellaan sivulla Albrekt.

### Muita, Albrecht sukunimenä

* Alexander Albrecht (1885–1958), slovakialainen säveltäjä ja kapellimestari.<
* Berty Albrecht (1893–1943), ranskalainen feministi ja Ranskan vastarintaliikkeen jäsen
* Brigitte Albrecht-Loretan (s. 1970), sveitsiläinen maastohiihtäjä
* Conrad Albrecht (1880–1969), saksalainen amiraali
* Daniel Albrecht (s. 1983), sveitsiläinen alppihiihtäjä ja maailmanmestari
* Émile Albrecht (1897–1927), sveitsiläinen soutaja
* Ernst Albrecht (1907–1976), saksalainen jalkapalloilija
* Gerd Albrecht (1935–2014), saksalainen kapellimestari
* Gunnar Albrecht (1874–1947), suomalainen varatuomari, Postihallituksen pääjohtaja
* Hermann Albrecht (1915–1982), saksalainen shakkitehtävien laatija, journalisti ja tehtäväshakin tuomari
* Jan Philipp Albrecht (s. 1982), saksalainen vihreä poliitikko
* Otto Albrecht (1844–1911), suomalainen juristi, Helsingin kaupunginviskaali
* Rafael Albrecht (1941–2021), argentiinalainen jalkapalloilija
* Theo Albrecht (1922–2010), saksalainen liikemies ja miljardööri
* Theodor Albrecht (1843–1915), saksalainen geodeetti ja tähtitieteilijä
* Uno Albrecht (1866–1939), suomalainen mekaanisen teknologian professori

### Muita, Albrecht etunimenä

* Albrecht (1865–1939), Württembergin herttua ja Saksan armeijan sotamarsalkka
* Albrecht Adam (1786–1862), saksalainen taidemaalari
* Albrecht Altdorfer (1480–1538), saksalainen taidemaalari, painokuvien tekijä ja piirtäjä
* Albrecht Fredrik Richard de la Chapelle (1785–1859), suomalainen senaattori
* Albrecht Dittrich, *Jack Barsky* (s. 1949), saksalais-yhdysvaltalainen kirjailija, it-asiantuntija ja entinen KGB:n agentti
* Albrecht Dürer (1471–1528), saksalainen taidemaalari ja graafikko
* Albrecht von Hagen (1904–1944), saksalainen lakimies ja upseeri, heinäkuun 20. päivän salaliiton jäsen
* Albrecht von Haller (1708–1777), sveitsiläinen fysiologi, biologi, ensyklopedisti ja runoilija 
* Albrecht Haushofer (1903–1945), saksalainen näytelmäkirjailija ja runoilija
* Albrecht Holder (s. 1958), saksalainen fagotisti
* Albrecht Kossel (1853–1927), saksalainen lääkäri ja solubiologi, Nobelin lääketieteen palkinnon saaja
* Albrecht von Kunowski (1864–1933), saksalainen lääkäri ja pikakirjoitusjärjestelmän kehittäjä 
* Albrecht Mayer (s. 1965), saksalainen oboisti
* Albrecht Mertz von Quirnheim (1905–1944), saksalainen eversti ja heinäkuun 20. päivän salaliiton jäsen
* Albrecht Moser (s. 1945), sveitsiläinen kestävyys- ja maastojuoksija
* Albrecht Penck (1858–1945), saksalainen maantieteilijä ja geologi
* Albrecht von Roon (1803–1879), preussilainen upseeri ja sotaministeri
* Albrecht von Wallenstein (1583–1634), Friedlandin ja Mecklenburgin herttua, böömiläinen sotapäällikkö ja poliitikko

## Muita merkityksiä

* Albrecht Diskont, *Aldi*, saksalainen halpakauppaketju
Bissagot

**Bissagot** (myös *bijagot*) ovat atlanttista kieltä puhuva kansa Guinea-Bissaun Bissagossaarilla. Vuoden 2009 väestönlaskennan mukaan heitä on 30&nbsp;294 henkeä eli 2,1 % Guinea-Bissaun väestöstä.

Bissagojen elinkeinoja ovat kalastus ja palmutuotteiden keräily. Kulttuuriltaan he ovat lähellä biafadoja ja balanteja. Eri saarten yhteisöt poikkeavat huomattavasti toisistaan. Bissagojen yhteiskuntaa on virheellisesti kuvattu matriarkaatiksi, mutta naisilla on heidän keskuudessaan huomattavan itsenäinen asema. Kuuluisa naishallitsija oli Orango Grande -saaren Okinka Pampa 1900-luvun alussa.

Bissagot tunnetaan portugalilaisille, brittiläisille ja ranskalaisille siirtomaavalloittajille vuosisatojen aikana tekemästään sitkeästä vastarinnasta. Samaan aikaan he osallistuivat aktiivisesti Amerikkaan suuntautuneeseen orjakauppaan. Portugalilaiset alistivat bissagot lopullisesti vasta vuonna 1936.

Bissagot muodostavat vuoden 2009 väestönlaskennan mukaan 64,3 % Bolaman alueen väestöstä. Heistä 42,8 % on kristittyjä, 25,5 % perinteisten uskontojen harjoittajia ja 3,6 % muslimeja.

## Lähteet
Owyhee (joki)

**Owyheejoki** on noin 557 kilometriä (346 mailia) pitkä joki Yhdysvaltojen luoteisosassa. Se saa alkunsa Nevadan osavaltion pohjoisosien vuoristoissa ja virtaa Idahon ja Oregonin osavaltioiden kautta jälkimmäisten rajalla virtaavaan Snakejokeen. Snake on edelleen Columbiajoen sivujoki.

Joen valuma-alue on noin 28&nbsp;900&nbsp;km2. Vuodesta 1932 alkaen joen virtaamaa on säännöstelty Lake Owyheen ja useiden pienempien tekojärvien avulla. Vuosilta 1933&ndash;2005 laskettu keskimääräinen virtaama ennen Snakejokeen yhtymistä oli 11,3 m3/s. Suurin mitattu virtaama on 648 m3/s (15. huhtikuuta 1952), ja joessa ei ollut lainkaan virtausta 8. ja 9. elokuuta 1932, kun väliaikainen veden uudelleenohjaustunneli Owyheen padolla oli suljettu.

## Joen kulku

Joki saa alkunsa Nevadan pohjoisosien vuoristoissa 2&nbsp;100 metrin korkeudessa noin 75 kilometriä Elkon kaupungista pohjoiseen. Joki virtaa aluksi pohjoiseen 15 kilometriä alkulähteiltään olevaan Wild Horsen tekojärveen. Tekojärven jälkeen joki virtaa luoteeseen Idahon osavaltion lounaisosan läpi Kaakkois-Oregoniin, jossa se kääntyy Romen kylän jälkeen ensin pohjoiseen ja sitten koilliseen. Joki kulkee Owyheen tekojärven läpi ja laskee Snakeen noin 7 kilometriä Nyssan kaupungista etelään. Lähes samalla paikalla Idahon puolella Snakeen laskee myös Boisejoki.

## Kalasto
Joen vesistössä tavataan 49 kalalajia. Särkikalat ovat yleisimpiä, ja myös lohikalat ja aurinkoahvenet ovat yleisiä.

Ennen Owyheen padon valmistumista joessa tavattiin myös kuningaslohta, kirjolohen merestä jokiin kudulle nousevaa muotoa ja mahdollisesti myös hopealohta, nahkiaisia ja sampia. Padon valmistumisen myötä näiden vaelluskalojen pääsy jokeen estyi, eikä niitä enää tavata joessa.

## Historia

### Joen nimi
Vuonna 1818 North West Company lähetti retkikunnan tutkimaan aluetta. Osa retkikunnan jäsenistä oli kotoisin Hawaijilta, jonka vanha kirjoitusasu on Owyhee. Kolme hawaijilaista lähti tutkimaan jokea, mutta ei koskaan palannut. Joki ja sitä ympäröivä alue nimettiin heidän mukaansa Owyheeksi.

### Kaivostoiminta
1860-luvulla Owyheen Jordan Creekin sivujoelta löytyi kultaa ja Owyheen alueelle syntyi runsaasti kaivostoimintaa. Toisin kuin useilla kullanhuuhdontaan perustuvilla kaivosalueilla Owyheellä sijoitettiin myös maanalaisiin kaivoksiin ja malminmurskaimiin, mikä johti pitkäaikaisempaan kaivostoimintaan.

### Kastelujärjestelmät

Kullan houkuttelemien uudisasukkaiden myötä joen varrelle syntyi myös maataloutta, joka käytti jokea viljelystensä kasteluun. Yksityisillä tahoilla ei kuitenkaan ollut varaa rakentaa laajamittaisen kastelujärjestelmän vaatimaa patoa. Vuonna 1902 Yhdysvaltain kongressin hyväksymä Reclamation Act mahdollisti padon rakentamisen, ja Owyheen padon sekä siihen kuuluvan kanavajärjestelmän rakentaminen aloitettiin vuonna 1928. 127 metriä korkea pato valmistui vuonna 1932 ja oli valmistuttuaan maailman korkein. Uusi kanavajärjestelmä toimitti ensimmäiset vetensa vuonna 1935 ja valmistui lopullisesti vuonna 1939. Padon rakennuksesta saatuja oppeja käytettiin hyödyksi Hooverin padon rakennuksessa.

## Lähteet

## Aiheesta muualla
Otto Albrecht

**Otto Romillo Fredrik Albrecht** (7. helmikuuta 1844 Impilahti – 5. lokakuuta 1911 Helsinki) oli suomalainen juristi, joka toimi pitkään Helsingin kaupunginviskaalina.

## Elämä
Albrecht suoritti ylioppilastutkinnon Kuopion kimnaasissa ja opiskeli sen jälkeen oikeustiedettä Helsingin yliopistossa, josta valmistui 1871. Hän työskenteli Viipurin hovioikeudessa kahdeksan vuoden ajan ja nimitettiin Helsingin kaupunginviskaaliksi 1879. Albrecht hoiti virkaa yli 32 vuoden ajan, kunnes teki itsemurhan lokakuussa 1911. Hän ampui itseään revolverilla päähän Helsingin raastuvanoikeuden portaikossa varhain aamulla 5. lokakuuta 1911. Ruumiin löysi samana aamuna rakennuksessa työskennellyt siivooja. Itsemurhan syy ei tiettävästi selvinnyt, mutta sanomalehtien mukaan hänellä oli sekä terveydellisiä että taloudellisia ongelmia. 

Uransa aikana Albrecht hoiti lukuisia aikakauden merkittäviä oikeustapauksia. Hän oli syyttäjänä muun muassa syksyllä 1906 Viaporin kapinaan osallistuneiden Helsingin punakaartilaisten oikeudenkäynnissä. Erikoinen yhteensattuma oli, että tuomitut punakaartilaiset vapautuivat viiden vuoden kuritushuonerangaistuksistaan vajaat kaksi vuorokautta ennen Albrechtin kuolemaa ja heidän puolustusasianajajanaan toiminut Valde Hirvikanta murhattiin vapautumista edeltäneenä päivänä. Tapauksilla ei tiettävästi kuitenkaan ollut yhteyttä toisiinsa.

Albrecht oli aikaisemmin ollut viranomaisia vastustaneiden aktivistien kohteena. 26. syyskuuta 1906 Albrechtin Siltasaarenkadulla sijinneeseen virka-asuntoon tehtiin pommi-isku, joka ei kuitenkaan aiheuttanut henkilövahinkoja. Edellisenä yönä Helsingissä oli tapahtunut Kasarmikadun pommi-isku.

## Perhe
Otto Albrechtin isä oli saksalaissyntyinen vuorikomissaari Gustav Ernst Friedrich Albrecht (s. 1808) ja äiti impilahtelainen Alexandra Sofia Löfström (1817–1893). Hänen puolisonsa oli Vaasassa syntynyt Aina Louise Alexandra Strömborg (1847–1913), jonka kanssa Albrecht sai kolme lasta.

## Lähteet
Reggio Calabrian metropolikaupunki

**Reggio Calabrian metropolikaupunki** () oli yksi Italian maakuntatason hallintoalueista. Se korvasi vuoden 2017 alusta alkaen Reggio Calabrian maakunnan. Metropolikaupungin pääkaupunki on Reggio di Calabria.

Metropolikaupunki sijaitsee Calabrian alueella Italian "saappaankärjessä". Etäisyys Sisiliaan on Messinansalmen kapeimmassa kohdassa noin kolme kilometriä.  Metropolikaupungin pinta-ala on 3&nbsp;210 km² ja asukasluku noin 550&nbsp;000. Alueella on 97 kuntaa. 
 
Reggio Calabriassa on rantaviivaa Tyrrhenanmeren ja Joonianmeren rannalla yhteensä kaksisataa kilometriä. Aspromonten kansallispuisto sijaitsee maakunnassa.

## Lähteet
Biafadat

**Biafadat** (myös *beafadat*) ovat atlanttista kieltä puhuva kansa Guinea-Bissaun kaakkoisosassa, Bissagossaarilla ja Guinean koillisosassa. Vuoden 2009 väestönlaskennan mukaan heitä on Guinea-Bissaussa 50&nbsp;543 henkeä eli 3,5 % maan väestöstä.

Kaabun mandinkojen alistamat biafadat muuttivat 1600–1700-lukujen orjakaupan seurauksena maan sisäosista rannikolle, jossa he nykyään muodostavat suurimman osan Quinaran alueen väestöstä. 1800-luvulla biafadat vastustivat menestyksekkäästi Futa Djallonin fulbejen hyökkäyksiä sekä Portugalin siirtomaavallan ”rauhoituskampanjoita”. Portugalilaiset alistivat biafadat lopullisesti vuosina 1907–1908.

Kulttuuriltaan biafadat ovat lähellä bissagoja, balanteja, mankanjoja ja pepelejä. He harjoittavat kalastusta, maanviljelyä, keräilyä ja karjanhoitoa. Perhe on suuri ja usein moniavioinen. Osa harjoittaa perinteistä uskontoa, osa on kristittyjä tai muslimeja.

## Lähteet
Balantet

**Balantet** (myös *balantat*) ovat atlanttista balanten kieltä puhuva kansa Guinea-Bissaussa, Kap Verdellä ja Senegalissa. He ovat fulbejen jälkeen Guinea-Bissaun toiseksi suurin etninen ryhmä. Vuoden 2009 väestönlaskennan mukaan Guinea-Bissaussa asui 323&nbsp;949 balantea, mikä on 22,5 % maan väestöstä.

Balantejen sukukansoja ovat kunantet, mandjakot, pepelit, mankanjat, biafadat ja bissagot. Kaabun mandinkojen levittäytyminen ajoi heidät sisämaasta rannikolle. Balantet vastustivat Portugalin siirtomaavaltaa 1900-luvun alkuun saakka ja osallistuivat aktiivisesti Guinea-Bissaun itsenäisyyssotaan. Heidän osuutensa maan väestöstä on vähentynyt varsinkin Senegalin Casamancen alueelle suuntautuvan siirtolaisuuden takia.

Kansan pääelinkeino on maanviljely. Tärkeimmät viljelykasvit ovat riisi, maissi, maapähkinä, maniokki, bataatti, jamssi, hirssi ja fonio. Öljypalmun hedelmistä valmistetaan öljyä. Lisäksi pidetään karjaa ja sikoja sekä harjoitetaan kalastusta. Perinteisen uskonnon rinnalla harjoitetaan kristinuskoa. Pieni osa on kääntynyt muslimeiksi.

## Lähteet
Tokoi

**Tokoi** voi viitata tai liittyä seuraaviin:

## Henkilöitä
* Oskari Tokoi (1873–1963), suomalainen poliitikko ja toimittaja
* Tyyne Tokoi (1903–1937), suomalainen SKP:n Leningradin toimiston johtaja

## Muut
* Lex Tokoi, laki tasavallan presidentin armahdusoikeuden väliaikaisesta laajentamisesta (1944)
* Tokoin senaatti,  toiseksi viimeinen Venäjän alaisuudessa toiminut Suomen senaatti
* Tokoinranta, puisto Helsingin Kalliossa
Superdepressio

__NOTOC__
**Superdepressio** on EBM-yhtye Tähtiportin kolmas studioalbumi, joka julkaistiin 21. huhtikuuta 2017 levymerkillä Svart Records. Yhtye kertoi tiedotteessaan albumin olevan ”pohjimmiltaan täysin nyanssiton levy, joka vaikuttaa suhtautuvan kaikenlaisiin musiikillisiin vivahteisiin ja ’iloitteluun’ torjuvan umpimielisesti”. Kaaoszinen Niko Kuusela sanonut albumin teeman olevan kahtiarepeytynyt kokemusmaailma, jossa kuljetaan vastakohtien, kylmän ja kuuman, iloisen ja surullisen, riemun ja depression välillä.

Albumista tehtiin 500:n kappaleen vinyylipainos, joista 300 mustalla ja 200 vihreällä vinyylillä. Se julkaistiin myös CD-formaatissa yksissä kansissa yhtyeen toisen studioalbumin *[[Eetterimessu]]* kanssa. Kappaleesta ”Parkettien partaveitsi” kuvattiin musiikkivideo.

## Kappaleet
#
#
#
#
#
#
#

## Kokoonpano
* Albert Witchfinder – laulu
* Randy Barracuda – instrumentit
* Stiletti-Ana – instrumentit
* Vilunki 3000 – instrumentit

### Vierailevat muusikot
* Jimi Tenor – saksofoni
* Lauri Porra – basso
* Pekka Airaksinen – puhe

## Arvostelut
* Inferno: 
* Keskisuomalainen: 
* Soundi: 

## Lähteet
Elorinne

**Elorinne** on sukunimi. Se on muun muassa seuraavien suomalaisten henkilöiden sukunimi:

* Aleksi Elorinne (s. 1990), jääkiekkoilija
* Erkki Elorinne (1935–2021), kirjailija
* Jorma Elorinne (s. 1946), oopperalaulaja
* Jippu, oik. *Meri-Tuuli Elorinne* (s. 1985), laulaja-lauluntekijä, Jorma Elorinteen tytär
* Villemarkus Elorinne, Vuoden mies 1993, Jorma Elorinteen poika.
Primaderma

**Primaderma** (nimen merkitys: ”varhainen nahka”) on sukupuuttoon kuollut liskosuku, joka eli varhaiselta myöhäiselle liitukaudelle, alba-vaiheelta cenomanum-vaiheelle. Se tunnetaan vain leuan kappaleesta ja hampaista, joiden perusteella se on luokiteltu samaan ryhmään kuin nykyinen gilalisko. Hampaat olivat litteät ja sahalaitaiset, ja soveltuivat lihan leikkaamiseen ja repimiseen, eikä niissä ollut tyypillisiä myrkkyuria. Ne muistuttivat enemmän varaanien hampaita, joille ryhmä oli kaukaisempaa sukua. Fossiilit löydettiin Utahista, Yhdysvalloista, ja niiden perusteella eläin oli 30-senttinen.

## Fylogenia
Conrad *et al.* 2010:

## Lähteet
Eagleheart

**Eagleheart** on suomalaisen power metal -yhtye Stratovariuksen kolmastoista single. Se julkaistiin vuonna 2002 levymerkillä Nuclear Blast.

Kappale ylsi Suomen virallisen singlelistan sijalle 2.

## Kappaleet
# 
# 
# 

## Kokoonpano
* Timo Kotipelto – laulu
* Timo Tolkki – kitara
* Jörg Michael – rummut
* Jens Johansson – koskettimet
* Jari Kainulainen – basso

## Lähteet
Miesten yleisluistelun maailmanmestaruuskilpailut 1955

**Yleisluistelun maailmanmestaruudesta** kilpailtiin Moskovassa 19.-20. helmikuuta 1955. Kisapaikka oli Dynamo-stadion.

:  * = kaatui
:  NC = ei jatkoon eli viimeiselle matkalle
:  NS = ei startannutt
:  DQ = disqualifioitu

## Lähteet
* Speed Skating - World Allround Championships - 1955
Robin Hanzl

**Robin Hanzl** (s. 10. tammikuuta 1989) on tšekkiläinen jääkiekkoilija, pelipaikaltaan vasen laitahyökkääjä. Hän edustaa Ruotsin pääsarjassa SHL-seura Malmö Redhawksia. Hän on edustanut Tšekkiä jääkiekon MM-kilpailuissa vuonna 2017 ja vuonna 2021.

## Lähteet
Luoja auta

__NOTOC__
**Luoja auta** on Joose Keskitalon esikoisalbumi, joka julkaistiin vuonna 2004 levymerkillä Helmi Levyt. Albumi yhdistelee raamatullisia viittauksia nykyajan yhteiskuntakritiikkiin ja inhorealistiseen arkeen, jossa kioskikirjallisuus ja gospel sekoittuvat. Albumi on nauhoitettu neliraitanauhurilla, jonka kappaleista suurin osa vintillä.

Joulukuussa 2013 Svart Records julkaisi albumista vinyylipainoksen.

## Vastaanotto
Desibelin Marko Ylitalo antoi albumille täydet viisi tähteä. Hän kuvaili äänimaailmaa kuivaksi ja minimalistiseksi, mikä palvelee harkittua kokonaisuutta. Hän piti Keskitalon laulullista ulosantia avaintekijänä, ja kehui hienojen sovitusten ja koruttomuuden luovan albumille intensiivisen tunnelman ja kutsui sitä vuoden levyksi, jota ei voi yksinkertaisesti olla kuuntelematta.

## Kappaleet
Kaikki kappaleet säveltänyt ja sanoittanut Joose Keskitalo.

#
#
#
#
#
#
#
#
#
#
#
#

## Muusikot
* Joose Keskitalo - laulu, Ginge-myrkkuruiskukitara ja huuliharppu sekä Elektrohelios-harmoni kappaleessa "Valoa ikkunasta"
* Arwi Lind - lyömäsoittimet kappaleissa "Luoja auta", "Joose Keskitalon laulu nro.117" ja "Kun Eedenin ovet suljettiin"
* Radek Supernova - basso kappaleessa "Kun Eedenin ovet suljettiin"

## Lähteet
Gerrit Fauser

**Gerrit Fauser** (s. 13. heinäkuuta 1989 Nürnberg, Saksa) on saksalainen uransa lopettanut jääkiekkoilija, pelipaikaltaan keskushyökkääjä. 

## Lähteet
Dennis Sveum

**Dennis Løvold Sveum** (s. 27. marraskuuta 1986 Lillehammer, Norja) on norjalainen jääkiekkoilija, joka edustaa Norjan GET-ligaenissa pelaavaa Stavanger Oilersia.

Sveum edusti Norjaa jääkiekon MM-kilpailuissa vuonna 2017.

## Lähteet
*
Luettelo televisiosarjan Kummikarhut jaksoista

Tämä on **luettelo televisiosarjan [[Kummikarhut]] jaksoista**.

## Jaksoluettelo

### 1. kausi (1985)

### 2. kausi (1986)

### 3. kausi (1987)

### 4. kausi (1988)

### 5. kausi (1989–1990)

### 6. kausi (1990–1991)
Jori-veturi

**Jori-veturi** () on kuvitteellinen, sininen höyryveturi, joka esiintyy pastori Wilbert Awdryn ja hänen poikansa luomassa kirjasarjassa The Railway Series. Jori-veturi esiintyy myös Tuomas Veturi -televisiosarjassa.

## Alkuperäiset äänet
* Neil Crone (*[[Thomas and the Magic Railroad]])*
* Keith Wickham (*[[Raiteiden sankari]]* -jaksosta alkaen)

## Suomenkieliset äänet
* Markus Bäckman (*[[Raiteiden sankari]]*)
* Pasi Ruohonen (kaudesta 13 alkaen)
Vinyylitolueeni

**Vinyylitolueeni** tai **4-vinyylitolueeni** tai **p-metyylistyreeni** (C9H10) on aromaattisiin hiilivetyihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä valmistettaessa maaleja, lakkoja ja polyestereitä.

## Ominaisuudet
Huoneenlämpötilassa vinyylitolueeni on väritöntä nestettä. Yhdiste on veteen liukenematonta, mutta liukenee poolittomiin orgaanisiin liuottimiin kuten hiilivetyihin. Yhdiste muistuttaa reaktiivisuudeltaan styreeniä ja polymerisoituu suhteellisen helposti. Polymeroitumisen estämiseksi tuotteen joukkoon voidaan lisätä katekolijohdannaisia, esimerkiksi 4-tert-butyylikatekolia, inhibiittoreiksi. Useat reaktiot tapahtuvat vinyylitolueenille styreeniin verrattuna nopeammin. Vinyylitolueeni ärsyttää silmiä, ihoa ja hengitysteitä. Aineelle altistumisesta voi seurata oireina pää- ja kurkkukipua, huimausta, huonovointisuutta ja uneliaisuutta. Yhdiste on myrkyllistä maksalle ja munuaisille ja voi vaurioittaa niitä.

## Valmistus ja käyttö
Vinyylitolueenia valmistetaan käsittelemällä tolueenia eteenillä. Tässä reaktiossa muodostuu seos, jossa on o- ja p-etyylitolueenia. Näistä p-etyylibentseenistä saadaan vinyylitolueenia dehydrauksella. Zeoliittikatalyyttien avulla voidaan kontrolloida tolueenin etylointia siten, että tuotteena muodostuu pääasiassa p-etyylibentseeniä, josta valmistetaan edelleen vinyylitolueenia. Vinyylitolueenia voidaan valmistaa myös tolueenin ja asetaldehydin välisellä reaktiolla.

Vinyylitolueenia käytetään polymeerien valmistuksessa sellaisenaan tai komonomeerinä. Yhdisteestä muodostuva homopolymeeri poly(metyyli)styreeni on ominaisuuksiltaan verrattavissa polystyreeniin, mutta on tätä kevyempää. Vinyylitolueenin korkeamman hinnan vuoksi tämä polymeeri on kuitenkin polystyreeniä kalliimpaa ja sen käyttö on sen vuoksi vähäisempää. Vinyylitolueenia käytetään myös komonomeerina valmistettaessa maaleja, lakkoja ja polyestereitä.

## Lähteet
Arttu Aromaa

**Arttu Aromaa** (s. 5. tammikuuta 1995 Jalasjärvi) on suomalainen jalkapalloilija, pelipaikaltaan puolustaja. Hän on edustanut Veikkausliigassa Seinäjoen Jalkapallokerhoa.
Luettelo televisiosarjan Maija Mehiläinen jaksoista

Tämä on **luettelo televisiosarjan [[Maija Mehiläinen (piirrossarja)|Maija Mehiläinen]] jaksoista**.

## Jaksot

## Tietoa:
* Maija Mehiläinen perustuu Waldemar Bonselsin lukuisille kielille käännettyyn suosittuun kirjaan vuodelta 1912.
* Suomessa Yle TV1 esitti sarjan 28. joulukuuta 1986 alkaen.
L’amour est bleu

**L'amour est bleu** on ranskalainen chanson vuodelta 1967. Sen sävelsi André Popp ja sanoitti Pierre Cour. Teoksen esitti kreikkalaislaulaja Vicky Leandros Eurovision laulukilpailussa 1967.

"L'amour est bleu" - rakkaus on sininen - kuvaa rakkauden ihanuutta ja tuskaa sekä väreinä (sininen ja harmaa) että luonnon elementteinä (vesi ja tuuli). Teoksen englanninkielinen versio ("Blue, blue, my world is blue …") keskittyy yksinomaan väreihin (sininen, harmaa, punainen, vihreä ja musta) kuvaten niillä menetetyn rakkauden komponentteja.

## Versiot
Vicky Leandros levytti "L'amour est bleun" useana versiona: "Love Is Blue", "Colours of Love", "Blau wie das Meer", "L’amore è blu" ja "Liefde is zacht". Kappaleen ovat levyttäneet myös muun muassa Al Martino ja Bing Crosby. Espanjankielisen version "Mi amor es azul" tulkitsi Lea Zafrani 1967.

Britt Bergström levytti ruotsinkielisen version "Blå, blå är kärleken", se julkaistiin singlen "Fri hos dej" B-puolena. Suomenkielisen version "Rakkaus on sininen" levytti Jukka Kuoppamäki 1968, teos on Kuoppamäen saman nimisen studioalbumin nimiraita. Myös Yölintu on levyttänyt kappaleen suomenkielisen version.

Sinfonista metallia esittävä ruotsalaisyhtye Therion versioi sävellyksen vuonna 2016 EP:llään "Les Epaves".

Loppuvuonna 1967 Paul Mauriat teki sävellyksestä instrumentaaliversion, joka menestyi hyvin Yhdysvalloissa: se oli listaykkönen viisi viikkoa helmi–maaliskuussa 1968. Mauriatin single oli ainoa yhdenkään ranskalaisartistin sävelteos Billboard Hot 100 -listan kärjessä aina vuoteen 2017, jolloin Daft Punk (kanadalaisartisti The Weekndin kanssa) ylsi listakärkeen kappaleellaan "Starboy".

## Lähteet

## Aiheesta muualla
*Viisukuppila.fi
Mikko Sams

**Mikko Ensio Sams** (s. 2. toukokuuta 1953 Helsinki) on Aalto-yliopiston kognitiivisen neurotieteen professori emeritus (aiemmin kognitiivisen teknologian professori Teknillisessä korkeakoulussa). 

Sams kirjoitti ylioppilaaksi Pohjois-Haagan yhteiskoulusta vuonna 1972. Hän valmistui Helsingin yliopistosta filosofian kandidaatiksi vuonna 1979, filosofian lisensiaatiksi ja tohtoriksi vuonna 1985. Hän oli Helsingin yliopiston tutkija 1983–1985, ja vuodesta 1987 kokeellisen psykologian dosentti. Suomen Akatemian nuorempi ja vanhempi tutkija 1985–1994. Tampereen yliopiston psykologian professori 1994–1998. Vuodesta 1998 Teknillisen korkeakoulun kognitiivisen teknologian professori,, sittemmin kognitiivisen neurotieteen professori. Suomen Akatemian akatemiaprofessuuri hänellä oli vuosina 2002–2007.

Sams toimi Suomen Psykologisen Seuran sihteerinä vuosina 1975–1978. Hän sai vuonna 1988 kansainvälisen Samuel Sutton -palkinnon. Vuonna 2000 professori Samsin tuotanto kattoi noin 150 tieteellistä ja yleistajuista julkaisua psykologian alalta, erityisesti ihmisen aistitiedon käsittelystä aivoissa. Sittemmin julkaisujen määrä on kasvanut merkittävästi.

## Lähteet

## Aiheesta muualla
*Kalle Haatanen (14.2.2015) Miten mieli toimii? (radio-ohjelma, toimittajan vieraana prof. Mikko Sams, 53 min) (yle.fi)
*Mikko Samsin runsaasti viitattuja julkaisuja Google Scholarin mukaan  (google.com)
François Morel

**François Morel** (s. 10. kesäkuuta 1959 Flers) on ranskalainen kirjailija, näyttelijä ja laulaja. Morel on näytellyt kymmenissä elokuvissa ja televisiosarjoissa vuodesta 1988 eteenpäin. Hän on myös ääninäytellyt Rantanplania animaatiosarjoissa *[[Lucky Luke – Uudet seikkailut|Lucky Luken uudet seikkailut]]* ja *[[Daltonit (televisiosarja)|Daltonit]]* sekä elokuvassa *[[Lucky Luke – Lähde länteen!]]*.
Ni no Kuni: Wrath of the White Witch

**Ni no Kuni: Wrath of the White Witch** on japanilaisen Level-5:n kehittämä roolipeli. Peli on julkaistu PlayStation 3:lle vuonna .

Peli on kehitetty yhteistyössä Studio Ghiblin kanssa.

Musiikin on säveltänyt Joe Hisaishi, joka on voittanut pelin sävellyksestä IFMCA-palkinnon *Best Score for a Video Game or Interactive Media* kategoriassa vuonna 2011.

## Vastaanotto

IGN on antanut pelille 9.4/10 arvostelussaan.

Peli on voittanut VGX palkinnon parhaan roolipelin kategoriassa.

Peli on voittanut Satellite Awards palkinnon kategoriassa *Outstanding Role Playing Game*.

## Lähteet

## Aiheesta muualla
* 
*
Hero (vuoden 1983 elokuva)

**Hero** on vuonna 1983 ensi-iltansa saanut intialainen hindinkielinen toimintaelokuva, jonka ohjasi ja tuotti Subhash Ghai. Jackie Shroff, jota kutsuttiin myös nimellä ”Jackie”, näytteli pääroolia ja saavutti tähteyden tämän elokuvan kautta. Meenakshi Sheshadri, joka oli kruunattu Miss Intiaksi vuonna 1981, näytteli naispääosaa ja saavutti myös suosiota tämän elokuvan kautta.

## Näyttelijät

## Soundtrack

## Uudelleenfilmatisoinnit
Elokuvasta kuvattiin telugunkielinen versio nimellä *[[Vikram (vuoden 1986 elokuva)|Vikram]]* (1986) ja kannadankielinen versio nimellä *[[Ranadheera]]* (1988). Uusi samanniminen hindinkielinen versio sai ensi-iltansa vuonna 2015.

## Lähteet

## Aiheesta muualla
* 
*
Haapajärvi (Kirkkonummi)

**Haapajärvi** () on kylä läntisellä Uudellamaalla, Kirkkonummen kunnan pohjoisosassa samannimisen järven itärannalla. Kylän pohjoispuolella on Veikkolan kylä ja Navalanmäen kukkula.

Kylän talot sijaitsevat pääosin yhdystien 1130 eli Lapinkyläntien varrella. Haapajärven tiloja ovat Nissilä, Seppälä, Pussila ja Skinnars sekä Navala ja Maula, joiden mailta on tehty kivikautisia muinaislöytöjä. Varhaisin maininta Haapajärven kylästä on vuodelta 1540, jolloin asutuksen yleisluettelossa mainitaan kylässä olleen kolme taloa. 

Kylässä on oma Haapajärven kirkko, joka toimi vuosina 1944–1956 Kirkkonummen seurakunnan pääkirkkona, koska Kirkkonummen kirkko oli suomalaisilta suljetulla Porkkalan vuokra-alueella. Kylän entisen kappelin paikka sijaitsee nykyisestä kirkosta lounaaseen, Lapinkyläntien ja järven välisellä kumpareella.

Kylän länsipuolella oleva Haapajärvi suojeltiin vuonna 2005.

## Lähteet

## Aiheesta muualla
Iñigo Urkullu

**Iñigo Urkullu Renteria** (s. 18. syyskuuta 1961 Alonsotegi, Espanja) on espanjalainen poliitikko. Hän on koulutukseltaan opettaja (erikoistunut baskin kieleen).

Urkullu on Espanjan Baskimaan aluejohtaja eli lehendakari (virallisesti baskiksi *Eusko Jaurlaritzako lehendakaria*, espanjaksi *Presidente del Gobierno Vasco*). Hän aloitti virassa 15. joulukuuta 2012.

## Lähteet

## Aiheesta muualla
Claybook

**Claybook** on suomalaisen Second Orderin kehittämä ja julkaisema pulmapeli. Peli on julkaistu 31. elokuuta  PlayStation 4-, Windows- ja Xbox One -alustoille. Peli on julkaistu Nintendo Switchille 12. maaliskuuta 2019.

Peli julkaistiin ennakkojulkaisuna Steam-palvelussa 18. lokakuuta 2017.

## Pelaaminen
Peli on fysiikkapohjainen muovailuvahan käyttöön perustuva pulmapeli.

Peli tukee neljän pelaajan paikallista yhteistyöpelaamista.

## Tekniikka
Peli käyttää *Clayfield*-teknologiaa Unreal Engine 4:n päällä.

Pelissä fysiikan ja nesteiden simulaatio suoritetaan grafiikkaprosessorilla. Valaistus ja varjostus tehdään reaaliaikaisesti.
Savi on mallinnettu SDF-menetelmällä.

## Lähteet

## Aiheesta muualla
* 
* Viralliset kotisivut
Oitmäki

**Oitmäki** () on kylä läntisellä Uudellamaalla, Kirkkonummen kunnan pohjoisosassa Loojärven eteläpuolella, yhdystien 1130 eli Lapinkyläntien varrella.

Oitmäen kylässä sijaitsee Oitbackan kartano, joka on nimetty valtakunnallisesti merkittäväksi rakennetuksi kulttuuriympäristöksi. Kylän länsipuolella, Vitträskinjärven pohjoisrannalla sijaitsevat entiset Johtamistaidon Opisto ja hotelli Aavaranta, jonka tilat toimivat 2010-luvun puolivälissä jonkin aikaa pakolaisten vastaanottokeskuksena.

## Lähteet
Koripallon Euroopan-mestaruuskilpailut 1983

**Vuoden 1983 koripallon Euroopan-mestaruuskilpailut** pelattiin Ranskassa 26. toukokuuta – 4. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran Italia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Juan Antonio Corbalán ja korikuningas Kreikan Níkos Gkális.

## Sijoitukset

# 
# 
# 
# 
# 
# 
# 
# 
# 
# 
# 
# 

## Mitalistit

## Lähteet
* XXIII European Championship (Nantes 1983) linguasport.com 

### Viitteet

## Aiheesta muualla
* 1983 European Championship for Men FIBA Archive
Oceanhorn: Monster of Uncharted Seas

**Oceanhorn: Monster of Uncharted Seas** on suomalaisen Cornfox & Bros kehittämä toimintaseikkailupeli.

Peli on julkaistu vuonna  iOS-laitteille ja myöhemmin Androidille, Windowsille, OS X:lle, PlayStation 4:lle ja Xbox One:lle.
Peli on julkaistu myös Nintendo Switch -alustalle.

Pelille on julkaistu jatko-osa *[[Oceanhorn 2: Knights of the Lost Realm]]*.

## Kehitys
Pelin luova johtaja ja Cornfoxin perustajajäsen Heikki Repo on kertonut inspiraatiota peliin tulleen käsikonsoleista ja niille julkaistuista peleistä. Suosikikseen Repo mainitsee Game Boyn ja *[[The Legend of Zelda: Link’s Awakening|Link's Awakening]]* -pelin. Muita inspiraation lähteitä ovat olleet *[[Final Fantasy (pelisarja)|Final Fantasy]]* ja *[[Seiken densetsu]]* -pelit. Kehittäjät pyrkivät kunnioittamaan näiden klassikoiden perintöä ja tarjoamaan tuoreen pelikokemuksen.

## Vastaanotto
Metacritic -kerääjäsivustolla Windows-versiolla on 74/100 pistettä ja iOS-versiolla on 85/100 pistettä.

## Myynti
Peli on myynyt yli miljoona kappaletta.

## Lähteet

## Aiheesta muualla
* 
*
Ni no Kuni

**Ni no Kuni** () on japanilaisen Level-5:n kehittämä roolipelien sarja.

## Pelit
* *Ni no Kuni: Dominion of the Dark Djinn* (2010), Nintendo DS
* *Ni no Kuni: Hotroit Stories* (2010)
* *[[Ni no Kuni: Wrath of the White Witch]]* (2011), PlayStation 3
* *Ni no Kuni: Daibouken Monsters* (2012)
* *[[Ni no Kuni II: Revenant Kingdom]]* (2018)

## Lähteet
GP3 Espanjan Grand Prix 2017

**GP3 Espanjan Grand Prix 2017** oli GP3-kauden 2017 ensimmäinen osakilpailu, joka ajettiin 13.–14. toukokuuta Barcelonassa sijaitsevalla Circuit de Catalunyan moottoriradalla Espanjassa. Ensimmäistä kertaa GP3-autoissa oli käytössä avattava takasiipi, jota jokainen kuljettaja sai ensimmäisessä kilpailussa käyttää kuudesti ja toisessa kilpailussa neljästi.

Suomalainen Niko Kari teki debyyttinsä Arden International -tallissa.

## Aika-ajo
Paalupaikalle kauden avauskilpailuun ajoi ART GP:n Jack Aitken. Toiseksi ajoi Aitkenin tallikaveri Nirei Fukuzumi. Kolmanneksi ajoi Tridentin Dorian Boccolacci, neljänneksi ART GP:n George Russell, viidenneksi Arden Internationalin Leonardo Pulcini ja kuudenneksi Jenzer Motorsportin Arjun Maini. Niko Kari sijoittui sijalle 11.

## 1. Kilpailu (Lauantain kilpailu, 22 kierrosta)
Fukuzumi kiilasi startissa Aitkenin ohi kärkeen. Neljännestä ruudusta lähtenyt Russell tippui kahdeksanneksi, mutta nousi kilpailussa lopulta neljänneksi. Kilpailun kakkospaikalla ajanut Aitken joutui keskeyttämään kilpailun kierroksella 17. Varikolta kilpailuun lähtenyt Kari nousi Aitkenin keskeytyksen myötä 15:nneksi ollen jo ohittanut kanssakilpailijoitaan. Dorian Boccolacci tippui kilpailun edetessä sijalta kolme kuudenneksi.

Nirei Fukuzumi voitti kauden avauskilpailun, ottaen uransa ensimmäisen GP3-voiton. Toisena maaliin ajoi Ardenin Leonardo Pulcini ja kolmanneksi Jenzerin Alessio Lorandi. Kahdeksannesta sijasta käytiin viimeiseen mutkaan asti kädenvääntöä, kun Marcos Siebert luisteli viimeisen shikaanin ulostulossa, menettäen kahdeksannen sijan tallikaverilleen Raoul Hymanille, joka pääsi starttaamaan toiseen kilpailuun paalupaikalta. Yhdeksänneksi nousi viimeisessä mutkassa Santino Ferrucci, ja Siebert tippui kymmenenneksi.

## 2. Kilpailu (Sunnuntain kilpailu, 17 kierrosta)
Raoul Hyman putosi kärkipaikalta kolmanneksi ensimmäisellä kierroksella. Kärkeen nousi Jenzer-kuljettaja Arjun Maini ja toiseksi Dorian Boccolacci. Kilpailun edetessä Hyman putosi lopulta seitsemänneksi.

Niko Kari lähti ruudusta 15, ja onnistui ajamaan parhaimmillaan sijalla 10:n. Kari kuitenkin sai 5 sekunnin aikarangaistuksen yritettyään ohittaa Tridentin Ryan Tveteriä, jolloin autot osuivat toisiinsa ja Tveter joutui ajamaan mutkan suoraksi. Lopulta Tveter kurvasi varikolle, pystyen toki jatkamaan matkaansa, mutta oli maalissa viimeinen, kierroksen kärjelle jääneenä. Kilpailun ainoa keskeyttäjä oli DAMS-kuljettaja Tatiana Calderón, joka osui yhteen Steijn Schothorstin kanssa.

Arjun Maini voitti ensimmäistä kertaa urallaan GP3-kilpailun. Boccolacci oli maalissa toinen ja Alessio Lorandi kolmas.

## Sijoitukset GP-viikonlopun jälkeen

## Katso myös
* Espanjan Grand Prix 2017
* Formula 2 Espanjan Grand Prix 2017
Koripallon Euroopan-mestaruuskilpailut 1987

**Vuoden 1987 koripallon Euroopan-mestaruuskilpailut** pelattiin Kreikassa 3. – 14. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran isäntämaa Kreikka, hopeaa saavutti Neuvostoliitto ja pronssia Jugoslavia. Turnauksen arvokkain pelaaja oli Kreikan Nikos Galis, joka voitti myös turnauksen korikuninkuuden.

## Sijoitukset

# 
# 
# 
# 
# 
# 
# 
# 
# 
# 
# 
# 

## Lähteet
* XXV European Championship (Athína 1987) linguasport.com 

### Viitteet

## Aiheesta muualla
* 1987 European Championship for Men FIBA Archive
Koripallon Euroopan-mestaruuskilpailut 1989

**Vuoden 1989 koripallon Euroopan-mestaruuskilpailut** pelattiin Jugoslaviassa 20. – 25. kesäkuuta. EM-lopputurnaukseen osallistui kahdeksan maata. Mestaruuden voitti isäntämaa Jugoslavia, hopeaa saavutti Kreikka ja pronssia, historiansa viimeisen miesten EM-mitalin, Neuvostoliitto. Turnauksen arvokkain pelaaja oli Jugoslavian Dražen Petrović, ja turnauksen korikuninkuuden voitti kolmannen kerran urallaan Kreikan Nikos Galis.

## Sijoitukset

# 
# 
# 
# 
# 
# 
# 
# 

## Lähteet
* XXVI European Championship (Zagreb 1989) linguasport.com 

### Viitteet

## Aiheesta muualla
* 1989 European Championship for Men FIBA Archive
Buraka Som Sistema

**Buraka Som Sistema** oli elektronista tanssimusiikkia tuottava yhtye Portugalista, jonka musiikki yhdisti teknomusiikkia afrikkalaisiin zouk- ja kuduro-tyylilajeihin. Buraka Som Sistema on saanut kunniaa *zouk bass*- ja *progressive kuduro* -musiikkityylien kehittämisestä ja vuonna 2008 se sai MTV Europe Music Awards -palkinnon kategoriassa *Best Portuguese Act*. Vuonna 2015 Buraka Som Sistema ilmoitti aloittavansa tauon vuonna 2016 ja 1. heinäkuuta 2016 he pitivät toistaiseksi viimeisimmän esiintymisensä Lissabonissa.

## Diskografia
### Albumit
*
*
*
*

## Lähteet

## Aiheesta muualla
Filippiiniensarvinokka

**Filippiiniensarvinokka** (*Penelopides panini*) on sarvinokkien heimoon kuuluva lintu. Sitä tavataan Filippiineillä Panayn saarella ja rannikon lähisaarilla.

## Esiintymisalue
Lajia esiintyy Filippiineillä Panayn saarella ja sen rannikolla lähisaarilla Sicogon ja Pan de Azucar, Guimaras, Negros, Masbate ja Ticao. Se on 1800-luvulla ollut yleinen saarilla Panay, Guimaras, Negros ja Masbate. Pareja voi nykyisin olla alle 900. Panaylla se on edelleen melko yleinen Panayn vuoriston kansallispuistossa mutta muualla harvinainen. Negrosilla se on havaintojen mukaan vähentynyt. Alalaji ticaensis on hävinnyt Ticaolta, jossa se oli runsaslukuinen 1900-luvun alussa, mutta nyttemmin sen esiintymisestä ei ole näyttöä, eikä saari ole sopiva elinalue. Sicogonilta ja Guimarasilta laji on luultavasti hävinnyt.

## Kannan suuruus

Kannan suuruudeksi on arvioitu vähintään 1&nbsp;800 yksilöä, mikä vastaa 1&nbsp;200 aikuista yksilöä, mutta arvio on nykyisin vanhentunut, ja nyt kannan suuruus voi olla alle tuhat yksilöä. Kanta on ilmeisesti hävinnyt monilta saarilta, ja vähenemisen uskotaan jatkuvan nopeasti. Uutta tietoa kannan suuruudesta tai sen vähenemisestä ei ole, mutta määrän väheneminen ei ole todennäköisesti yhtä nopea tulevaisuudessa, koska jäljellä olevat elinalueet on suojeltu.

## Elinalueet
Laji elää vanhoissa ainavihannissa dipterokarpusmetsissä 1&nbsp;100 metrin korkeuteen asti, ehkä metsienhakkuun vuoksi siirtynyt jopa 1&nbsp;500 metrin korkeudellekin, ja toisinaan sitä voi tavata sekundaarimetsissä ja yksittäisissä hedelmäpuissa. Sen pesä on korkeassa puussa, usein muutaman hehtaarin suuruisilla alueilla. Pesäkolojen on havaittu keskittyvän jäljellä oleville elinpaikoille keskimäärin 11 metrin korkeuteen, ja etäisyys pesien välillä oli havaintojen mukaan noin 190 metriä. Pesätiheydeksi arvioitiin Balabagvuorella kolme pesää neliömetrillä. 

## Ravinto
Lajin ravinto koostuu pääasiassa hedelmistä, mutta 14 prosentissa tarkkailuista pesistä ravinto sisälsi eläinperäistä ainesta.

## Uhat
Lajin merkittävimmät uhat ovat metsien hävitys ja metsästys. Pieniä metsäalueita on jäljellä saarilla Masbate, Guimaras, Ticao, Pan de Azucar ja Sicogon. Vuonna 1988 arvioitiin, että Negrosilla on jäljellä metsää neljä prosenttia (se voi tosin olla aliarvio) ja Panaylla kahdeksan prosenttia. Aikuisten ja nuorten lintujen metsästys on hyvin yleistä. Lintujen myyntihinta voi olla jopa vain yksi dollari.

## Lähteet

## Aiheesta muualla
* Birdlife.org
Kuduro

**Kuduro** (tai **kuduru**) on musiikin ja tanssin tyylilaji, joka kehittyi Angolassa 1980-luvulla. Sitä kuvaillaan nopeatempoiseksi, energiseksi sekä tanssittavaksi. Angolan Luandassa kehitetyn kuduron tuottajat samplesivat alun perin perinteistä karnevaalimusiikkia Karibialta kuten socaa ja zoukia ja yhdistivät sen angolalaiseen sembaan, lisäten siihen nopean 4/4-rytmin.

Kuduron rytmi on samantapaista kizomban rytmin kanssa ja sen sanoitukset ovat usein portugaliksi.

## Lähteet
Don Gordon

**Donald Walter Guadagno** (13. marraskuuta 1926 Los Angeles Yhdysvallat – 24. huhtikuuta 2017) oli yhdysvaltalainen näyttelijä. Hän esiintyi tv-sarjoissa ja elokuvissa pysyvästi 1960-luvulta alkaen 1980-luvulle, mutta näytteli jo 1950-luvulla.
 
Hänen tunnetuimmat elokuvaroolinsa olivat elokuvissa *[[Bullitt]]* (1968) yhdessä Steve McQueenin kanssa, *[[Papillon (elokuva)|Papillon]]* (1973), jossa näytteli myös Dustin Hoffman sekä *[[Liekehtivä torni]]* (1974) Paul Newmanin ja Faye Dunawayn kanssa. 1960-luvulla hän esiintyi myös aikakaudelle tyypillisissä scifi-kauhu-sarjoissa. 
   
Hän oli Emmy-ehdokkaana vuonna 1962 roolistaan Joey Tassili oikeussalidraamasarjassa *The Defenders*.

Don Gordon näytteli usein Steve McQueenin kanssa. Myös siviilielämässä he olivat ystäviä ja harrastivat yhdessä moottoripyöräilyä. Don Gordonilla on yksi lapsi aiemmasta avioliitosta. 

## Lähteet
Aceros

**Aceros** eli aikaisemmalta nimeltään **kurttusarvinokat** on sarvinokkien heimoon kuuluva lintusuku.

## Lajit
Tavallisesti kurttusarvinokkien sukuun luetaan seuraavat lajit:

* Celebesinsarvinokka (*Aceros cassidix*)
* Kurttusarvinokka (*Aceros corrugatus*)
* Liekkisarvinokka (*Aceros leucocephalus*)
* Kiilasarvinokka (*Aceros nipalensis*)
* Visayasinsarvinokka (*Aceros waldeni*)

Vuonna 2013 sukuun jätettiin vain laji kiilasarvinokka, ja muut lajit siirrettiin sukuihin *[[Rhyticeros]]* ja *[[Rhabdotorrhinus]]*.

## Lähteet

## Bibliografia
*
Filippiiniensarvinokat

**Filippiiniensarvinokat** (*Penelopides*) on sarvinokkien heimoon kuuluva lintusuku, jonka lajit ovat endeemisiä Filippiineillä.

## Lajit
* *[[Penelopides manillae]]*
* *[[Penelopides mindorensis]]*
* *[[Penelopides samarensis]]*
* Filippiiniensarvinokka (*Penelopides panini*)
* *[[Penelopides affinis]]*

## Lähteet

## Bibliografia
*
Trumpettisarvinokat

**Trumpettisarvinokat** (*Ceratogymna*) on sarvinokkien heimoon kuuluva lintusuku, jota tavataan Saharan eteläpuolisessa Afrikassa.

## Lajit
* Pussisarvinokka (*Ceratogymna atrata*)
* Guineansarvinokka (*Ceratogymna elata*)

## Lähteet

## Bibliografia
* 

## Aiheesta muualla
*BirdLife, Maailman lintujen suomenkieliset nimet: Trumpettisarvinokat (''Ceratogymna'')
*ITIS: Ceratogymna
Minipeli

**Minipeli** (toisinaan myös *alipeli* tai *mikropeli*) on lyhyt videopeli, joka sisältyy toiseen videopeliin. Minipeli on aina lyhyempi ja yksinkertaisempi kuin peli johon se sisältyy.

Esimerkiksi Project Gotham Racing 4 ajopelissä on *Geometry Wars* -niminen räiskintäpeli, josta on julkaistu myös itsenäisesti pelattava versio *[[Geometry Wars: Retro Evolved]]*.

*[[Mario Party (pelisarja)|Mario Party]]* -pelit ovat kokoelmia erilaisia minipelejä.

Peli voi olla toisinaan pääsiäismunan muodossa tai tekemisenä pelin latausruudun aikana.
Rudolf Wilhelm Österman

**Rudolf Wilhelm Österman** (26. maaliskuuta 1890 Valkeala – 22. toukokuuta 1918 Helsinki) oli suomalainen toimittaja, joka vuoden 1918 sisällissodan aikana oli yksi Turun punaisten johtohahmoja.

Turun Klassillinen Lyseon käynyt Österman työskenteli Turussa ilmestyneen sosialidemokraattisen *[[Arbetet]]*-lehden toimittajana. Sisällissodan alettua Österman nimitettiin 8. helmikuuta 1918 kansanvaltuuskunnan Turun ja Porin läänin lääninvaltuuskunnan komissaariksi, mikä punaisten hallinnossa vastasi maaherran tehtävää. Maaliskuun puolivälissä Österman osallistui Georg Boldtin johdolla Ahvenanmaalla käytyihin neuvotteluihin saaret hieman aikaisemmin miehittäneiden saksalaisten kanssa.

Punaisten jätettyä Turun 12. huhtikuuta, Österman pakeni kaupungista Viipuriin matkanneella junalla, joka ei kuitenkaan päässyt määränpäähänsä. lehtitietojen mukaan hän yritti tämän jälkeen jalkaisin kohti itää, mutta jäi ilmeisesti Myrskylässä valkoisten vangiksi yhdessä Turun miliisipäällikön William Lundbergin ja toimittaja Walter Borgin nuoremman pojan Erik Borgin kanssa. Miehet toimitettiin Helsingin vankileirille, jossa Österman tuomittiin kuolemaan 22. toukokuuta ja teloitettiin välittömästi. Myös Lundberg ja Borg ammuttiin toukokuun aikana.

## Lähteet
Uurresarvinokat

**Uurresarvinokat** (*Rhyticeros*) on sarvinokkien heimoon kuuluva lintusuku.

## Lajit
* Sundansarvinokka (*R. plicatus*)
* Narcondaminsarvinokka (*R. narcondami*)
* Uurresarvinokka (*R. undulatus*)
* Sumbansarvinokka (*R. everetti*)
* Thaimaansarvinokka (*R. subruficollis*)
* Celebesinsarvinokka (*R. cassidix*)

## Lähteet

## Bibliografia
*
Lophoceros

**Lophoceros** on sarvinokkien heimoon kuuluva lintusuku.

## Lajit
* Namibiantoko (*Lophoceros bradfieldi*)
* Kruunutoko (*Lophoceros alboterminatus*)
* Kirjotoko (*Lophoceros fasciatus*)
* Kalliotoko (*Lophoceros hemprichii*)
* Harmaatoko (*Lophoceros nasutus*)
* Pikkutoko (*Lophoceros camurus*)
* Valkonokkatoko (*Lophoceros pallidirostris*)

## Lähteet

## Bibliografia
*
Afrikansarvinokat

**Afrikansarvinokat** (*Bycanistes*) on sarvinokkien heimoon kuuluva lintusuku.

## Lajit
* Kimittäjäsarvinokka (*Bycanistes fistulator*)
* Trumpettisarvinokka (*Bycanistes bucinator*)
* Putkisarvinokka (*Bycanistes cylindricus*)
* Kongonsarvinokka (*Bycanistes albotibialis*)
* Suomusarvinokka (*Bycanistes subcylindricus*)
* Hopeasarvinokka (*Bycanistes brevis*)

## Lähteet

## Bibliografia
* 

## Aiheesta muualla
* BirdLife, Maailman lintujen suomenkieliset nimet: Afrikansarvinokat (''Bycanistes'')
* ITIS: Bycanistes
Iain De Caestecker

**Iain De Caestecker** (s. 29. joulukuuta 1987 Glasgow, Skotlanti) on skotlantilainen näyttelijä. Hänet tunnetaan parhaiten rooleistaan elokuvissa *Shell *(2012), *In Fear *(2013), *Not Another Happy Ending* (2013), *[[Lost River (elokuva)|Lost River]]* (2014) ja televisiosarjassa *[[S.H.I.E.L.D. Agentit]]* (2013–2020).

## Lähteet
Slaviša Jokanović

**Slaviša Jokanović** (s. 16. elokuuta 1968 Novi Sad) on serbialainen jalkapalloilija ja jalkapallovalmentaja. Hän on valmentanut muun muassa Englannissa Watfordia kaudella 2014–2015 ja Fulhamia vuodesta 2015 marraskuuhun 2018. Kesällä 2019 hän siirtyi qatarilaisen Al-Gharafan valmentajaksi. Pelaajaurallaan Jokanović oli puolustava keskikenttäpelaaja.

Jokanović pelasi Jugoslavian maajoukkueessa vuosina 1991–2002. Hän kuului joukkueen vakiokokoonpanoon MM-kilpailuissa 1998 ja EM-kilpailuissa 2000, joista jälkimmäiset päättyivät hänen osaltaan ulosajoon alkulohkon viimeisessä ottelussa Espanjaa vastaan. Hän edusti urallaan kotimaassaan Novi Sadia, Vojvodinaa ja Partizania, Espanjassa Oviedoa, Tenerifea, Deportivo La Coruñaa ja Ciudad Murciaa sekä kausina 2000–2002 Englannissa Chelseaa. Hän voitti kahdesti Jugoslavian mestaruuden ja kerran Espanjan mestaruuden. Valmentajan uransa hän aloitti vuonna 2007.

## Lähteet